Petak, 18. ožujka 2022.

1. sat ***Hrvatski jezik***

Ivan Goleš: Zašto puž nosi svoju kućicu

**Uvodni dio**

Smisli priču o pužu.

Što smo smišljali?

Gdje se kriju napisane priče? Gdje možemo posuditi slikovnice?

**Glavni dio**

Pročitaj tekst:

VOLIM ČITATI – dodatna interaktivna čitanka, str. 8. i 9.

**ČITANJE**

Odaberi prostor koji ti se čini najudobnijim i listaj (čitaj).

Zajedno s roditeljima odaberi slikovnicu koju će ti pročitati.

Zašto puž nosi svoju kućicu? Objasni.

**Završni dio**

Tvoj zadatak je naslikati prizor iz slikovnice koji ti se najviše svidio.

2. sat ***Matematika***

Jednoznamenkasti i dvoznamenkasti brojevi – obrada

**UVODNI DIO**

1. Broji od 1 do 20. Broji od 20 do 1.
2. Razmisli pa reci. Između kojih se brojeva nalazi broj 13? Između kojih se brojeva nalazi broj 18? Koji je broj neposredni prethodnik broja 16?
3. Otvori udžbenik i riješi zadatak pod naslovom ZNAM na 98. stranici.
4. Promotri brojeve:

**5** Koji je ovo broj? **Broj 5 napisan je jednom znamenkom – znamenkom 5.**

**15** Koji je ovo broj? **Broj 15 napisan je dvjema znamenkama – znamenkama 1 i 5.**

1. Danas ćemo učiti jednoznamenkaste i dvoznamenkaste brojeve.

**SREDIŠNJI DIO**

1. Pogledaj prezentaciju:  
   <jednoznamenkasti_i_dvoznamenkasti_brojevi.ppsx>

Što piše na djevojčičinoj ploči? Od čega se sastoji riječ SAT? (slova)

Što piše na dječakovoj ploči? Od čega se sastoji broj 12? (znamenki, dvije znamenke)

1. **Brojeve pišemo pomoću znamenaka: 0, 1, 2, 3, 4, 5, 6, 7, 8 i 9.**

0, 1, 2, 3, 4, 5, 6, 7, 8 i 9 jesu ZNAMENKE.

**Pomoću znamenaka pišu se svi brojevi, npr. 2, 5, 8, 17, 19, 20 i ostali**

**S pomoću tih 10 znamenaka možemo napisati sve brojeve koji postoje.**

1. Brojevi 1, 2, 3, 4, 5, 6, 7, 8 i 9 napisani su pomoću **JEDNE ZNAMENKE** i zato se oni zovu **JEDNOZNAMENKASTI BROJEVI**.

Brojevi 10, 11, 12, 13, 14, 15, 16, 17, 18 i 19 i 20 napisani su s pomoću **DVIJU   
 ZNAMENKI** i zato se oni zovu **DVOZNAMENKASTI BROJEVI**.

1. PONOVI I RECI!  
   Kako pišemo jednoznamenkaste brojeve? Nabrojite ih. Kako pišemo dvoznamenkaste brojeve? Nabroji ih.

**ZAVRŠNI DIO**

1. Riješi zadatke s 99. stranice u udžbeniku.
2. Domaća zadaća – zbirka Moj sretni broj – 89. str.

NAPISATI U BILJEŽNICU:

**JEDNOZNAMENKASTI I DVOZNAMENKASTI BROJEVI**

a, m, l, o, z - SLOVA 1, 9, 3, 6 – ZNAMENKE

malo, lom, loza – RIJEČI 1, 19, 16, 3 – BROJEVI

3. sat ***Tjelesna i zdravstvena kultura***

Preskakivanje kratke vijače

**UVODNI DIO**

1. Pleši!!

<https://www.youtube.com/watch?v=KpdRc9L97TY>

1. Slijedi upute i vježbaj:  
   <https://www.youtube.com/watch?v=s25urF6Ew3M>

**GLAVNI DIO**

1. Otvori poveznicu i pogledaj kako se pravilno izvodi kolut naprijed niz kosinu.  
   <https://www.youtube.com/watch?v=g7xZPYp0q9w>

Umjesto strunjače može ti poslužiti madrac ili neka deblja spužva. Kako bi dobio/ la kosinu, zamoli nekoga od ukućana da pod madrac (spužvu) podmetne nešto, npr. preklopljenu deku ili neki drugi predmet.

Više puta izvedi kolut naprijed niz kosinu, kako je prikazano na videu. Neka u z tebe uvijek bude netko od odraslih ukućana kako bi pomogao, ako zatreba.

1. Pripremi vijaču. Pogledaj kratki video i preskači vijaču na prikazani način, u mjestu, sunožno, bez međuposkoka.  
   <https://vimeo.com/416903215>

**ZAVRŠNI DIO**

Igraj igru „Simon kaže“. Što god ti „Simon“ (odredite tko će biti taj lik) kaže, to napravi, osim kad ti kaže da „plješćeš“, to ne smiješ napraviti. Ukoliko zaplješćeš, ispadaš iz igre. Igraj s ukućanima, vidjet ćeš da je zanimljivo!

4. sat ***Sat razrednika***

Proljeće nas zove

**UVODNI DIO**

1. Poslušaj i zapjevaj pjesmicu:  
   <https://www.e-sfera.hr/dodatni-digitalni-sadrzaji/be560fae-cdba-4275-afa6-3bce57aa3570/> (slušam)
2. Koje nam je godišnje doba pokucalo na vrata? Što znate o proljeću?

<https://www.e-sfera.hr/dodatni-digitalni-sadrzaji/25276ae5-fc77-4950-9504-6cbf387823be/> (video o proljeću)

1. Danas ćemo razgovarati o proljeću, ali o opasnostima koje nam mogu prijetiti.

**SREDIŠNJI DIO**

1. **OPASNOSTI OD UBODA KUKACA!**

U proljeće se priroda budi. Livada je puna cvijeća i kukaca.



Ubodi nekih kukaca su opasni (osa, komarac, stršljen, pčela). Neke osobe imaju i alergije na   
 ubode nekih kukaca. Oni trebaju biti posebno oprezni pri izlasku u prirodu.

**Odgovori:**

( Kako se možeš zaštiti od uboda kukaca? Zašto je važno zaštiti se? Trebaš li potražiti   
 liječničku pomoć?)

1. **OPASNOSTI OD IGRE NA ULICI, NOGOSTUPU, PARKIRALIŠTU!**



( Gdje više voliš provoditi vrijeme u proljeće? Koje su proljetne igre? Gdje se igraš?

Gdje se nikako ne smijemo igrati? Zašto je opasno i nikako se ne smiješ igrati na ulici ili na nogostupu? Zašto se ne smiješ igrati na parkiralištu? Smijemo li se igrati na parkiralištu ispred naše škole?)

1. **MJESTA NA KOJIMA SE SMIJEMO IGRATI**

(Gdje se smijemo igrati? Gdje se smijemo igrati loptom? Gdje se smijemo igrati lovice, skrivača i ostalih dječjih igara?)



**Ponovimo:**

**Što sve trebamo činiti da bi se zaštitili u proljeće od raznih uboda? Gdje nije mjesto za igru? Gdje se smijemo igrati?**

**ZAVRŠNI DIO**

Izađi u park ili prošetaj. Proljeće te zove!!

